за анализ на дъмпинга и че не е установено наличието на такъв.
 (75)
 Това твърдение следва да бъде отхвърлено. Както е посочено в съображение 67, включените в извадката производители износители са продали едва незначителни количества на клиенти в Съюза. Следователно руските експортни продажби за Съюза не бяха счетени за представителни и поради това не можаха да се използват за оценка на това дали има вероятност дъмпингът да продължи, ако се допусне срокът на действие на антидъмпинговите мерки да изтече (вж. съображения 69 и 71 за повече подробности).
 3.3. Вероятност за повторно възникване на дъмпинга
 (76)
 С оглед на доводите, изложени в съображения 67—71, Комисията анализира дали съществуват доказателства за вероятност за повторно възникване на дъмпинга, ако се допусне да изтече срокът на антидъмпинговите мерки. Комисията анализира следните фактори: експортната цена за продажбите от Русия до други местоназначения, производствения капацитет и свободния капацитет в Русия като цяло, както и привлекателността на пазара на Съюза и на пазарите на други трети държави.
 3.3.1. Износ за трети държави
 (77)
 Всички оказали съдействие производители износители са изнасяли значителни количества за трети държави и са предоставили подробна информация относно този износ. При липсата на представителни обеми на износа за Съюза беше разгледан износът за други трети държави за анализа на вероятността за повторно възникване на дъмпинга, ако се допусне да изтече срокът на антидъмпинговите мерки.
 (78)
 Комисията установи, че по време на РПРП включените в извадката производители износители са реализирали почти 50 % (32) от общите си обеми на продажбите на пазарите на трети държави. Над 70 % от тези продажби на пазарите на трети държави са били насочени основно към Латинска Америка (Бразилия, Перу, Колумбия, Еквадор), но също така и към страни като САЩ, Казахстан, Мароко, Азербайджан и Зимбабве. Обемът на износа за други трети държави е бил много нисък.
 (79)
 Беше направен анализ, сравняващ действителните цени на вътрешния пазар с продажбите за трети държави на базата на цената франко завода. След сравнението Комисията установи поотделно и за тримата включени в извадката производители износители, че среднопретеглената експортна цена франко завода на техните основни пазари на трети държави по време на РПРП е била по-ниска от действителната им среднопретеглена цена франко завода, платена или подлежаща на плащане по време на РПРП.
 (80)
 Горните констатации бяха направени въз основа на проверени данни, предоставени от включените в извадката производители износители, които представляват около 80 % от общия обем на руския износ на АН за трети държави. Следователно не беше необходимо Комисията да използва статистически данни за износа.
 (81)
 Като цяло по време на РПРП средната стойност на експортните цени франко завода на тримата производители износители, включени в извадката, е била 133 EUR за тон за трети държави, докато средната им цена франко завода за вътрешния пазар е била 145 EUR за тон. Поради това беше счетено за вероятно, ако настоящите мерки бъдат отменени, руските производители износители да продават на Съюза на дъмпингови нива.
 (82)
 Във връзка с цените на вътрешния пазар на Русия FE изказа твърдението, че съществува особена пазарна ситуация по отношение на ценообразуването на АН